Det politiske engagement begyndte med medlemskab af bestyrelsen for Det Konservative Folkeparti i [[Hvalsø]] i 1971. I 1978 blev hun medlem af [[Hvalsø Kommune|Hvalsø Kommunalbestyrelse]]. Hun var formand for kommunens socialudvalg 1982−1990 og for kulturudvalget 1990−1994. I 1976 blev hun opstillet til [[Folketinget]] i [[Lejrekredsen]] ([[Roskilde Amtskreds]]), og valgt ved [[Folketingsvalg 1979|valget 23. oktober 1979]]. Hun blev fra 1981 også opstillet i [[Roskildekredsen]] og fra 1983 kun i Roskildekredsen. Karen Højte Jensen var medlem af Folketinget frem til 10. marts 1998. Siden blev hun igen kommunalbestyrelsesmedlem fra 2005 i [[Lejre Kommune]]. Karen Højte Jensen genopstillede ikke ved kommunevalget i november 2009.
Levende_personer Personbillede_savnes Undervisning